દાહોદ. વૈષ્ણવાચાર્ય પૂ. ગોસ્વામી દ્વારકેશલાલજી મહોદય (કડી-અમદાવાદવાળા)એ વૈષ્ણવોને સેવા અને સમર્પણ સંદર્ભે શિક્ષાપત્ર રસપાન મહોત્સવ અંતર્ગત ગત રોજ સાંજે નંદ મહોત્સવની ભવ્યતમ ઉજવણી હતી. તો શુક્રવારે પણ તેઓશ્રીએ ભક્તિ અને તે સંદર્ભે રાખવા જોઈતા ભાવ સંદર્ભે મનનીય વક્તવ્ય આપ્યું હતું. દાહોદના દેસાઇવાડ સ્થિત શ્રી પી.એમ.કડકીયા સંસ્કાર કેન્દ્ર પરિસરમાં ચાલતા શિક્ષાપત્ર રસપાન મહોત્સવમાં પાંચમા દિવસે ભક્તોને ભાગવત સ્મરણમાં તલ્લીન કરતા વૈષ્ણવાચાર્યએ જણાવ્યું હતું કે દેવ જેવા થઈને દેવને ભજો. જેવા દેવ હોવી જોઈએ. બુદ્ધિને લૌકિક રાખો તો અલૌકિક આનંદ પામી શકો. હિન્દુ સમાજમાં દેવતાઓના ચિત્રવિચિત્ર રૂપો કરી અપમાન કરીયે છીએ. સરળીકરણ કરવામાં ભગવાનનું સ્તર નીચું ના લઇ જવું જોઈએ. કાર્ટુન સ્વરૂપે આપણા ભગવાનને રજુ કરીશું તો કૃષ્ણ કાર્ટુન બની રહેશે. જિજ્ઞાષા શ્રદ્ધા તરફ આગળ વધે તો સાચી જિજ્ઞાષા સાંપડે. અનુકૂળ વસ્તુનો સંકલ્પ અને પ્રતિકુળ વસ્તુનો વિસર્જન કરીશું તો ઈશ્વર 100 % સારું જ કરશે. તેઓશ્રીએ જણાવ્યું હતું કે ભક્તના યશનો વિસ્તાર ભગવાન સ્વયં કરે છે.